Forsvarets skredfareskala

Nåværende utgave av Forsvarets skredfareskalaForsvarets skredfareskala ble innført i 2008, og ble utviklet av Forsvarets Vinterskole. Den er basert på den europeiske fem-trinns skredfareskalaen Den Europeiske skredfareskalasom også brukes i sivile alpinanlegg.Ny skredfareskala i Forsvaret  Den viktigste forskjellen mellom den militære og sivile skalaen er tillegget av en kolonne på venstre side av tabellen. Innholdet i denne kolonnen regulerer hva som er tillatt av ferdsel og bivuakkering i sone 1 og 2 på militære skredkart.

Soner på skredkart
Sone 1: Skravert med mørk rosa farge. Terreng som er brattere enn 30 grader. I disse områdene vil snøskred kunne løses ut.
Sone 2: Skravert med en lys rosa farge. Snøskred som løsner i sone 1 kunne nå ut i hele denne sonen.

På skredkartene er sonene beregnet ut fra en terrengmodell som viser hvor bratt det er. Dette er dermed en teoretisk beregning. Unøyaktigheter i høydedatasettene gjør at dette må betraktes som veiledende, da skraveringene på kartet ikke gir noen garanti for at det vil gå skred her, eller at det ikke kan gå skred andre steder. Det er derfor viktig at de som skal ferdes i fjellet gjør egne, kvalifiserte vurderinger, og at ruter planlegges ut fra dette. Det finnes flere muligheter for kurs i skredfarevurdering utenfor Forsvaret.

Forsvarets skredfareskala
Faregrad Stabilitet av snødekket Sannsynlighet for snøskred Militære tilleggsbestemmelser 1 - Liten  Snødekket har generelt sterke bindinger og er stabilt.  Skredutløsning er generelt kun mulig ved store tilleggsbelastninger i noen få ekstreme heng¤. Kun små naturlig utløste skred er mulig  Ferdsel i sone 1 bør ikke forekomme. Sone 2 forventes å være trygg. 2 - Moderat Snødekket har moderate bindinger i noen brattheng¤, forøvrig har det sterke bindinger. Skredutløsning er mulig, spesielt ved store tilleggsbelastninger¤¤ i brattheng¤. Store naturlig utløste skred forventes ikke. Ferdsel i sone 1 tillates ikke. Ferdsel i sone 2 tillates, men lang stans eller bivuakkering bør skje lenger ut enn halvveis ut i sone 2. 3 - Markert Snødekket har moderat til svake bindinger i mange brattheng¤. Skredutløsning er mulig, også ved liten tilleggsbelastning¤¤ i brattheng¤. Under spesielle forhold kan det forekomme noen middels store og enkelte store naturlige utløste skred. Ferdsel i sone 1 tillates ikke. Ferdsel i sone 2 tillates hvis det skjer langt ute sonen. Lang stans eller bivuakkering tillates ikke i sone 2. 4 - Stor  Snødekket har svake bindinger i de fleste brattheng¤. Skredutløsning er sannsynlig også ved liten tilleggsbelastning¤¤ i mange brattheng¤. Under spesielle forhold forventes det mange middels store og noen store naturlig utløste skred Ferdsel i sone 1 og 2 tillates ikke. 5 - Meget stor Snødekket har generelt svake bindinger og er svært ustabilt. Mange store naturlig utløste skred forventes, også i moderat bratt terreng¤. Ferdsel i sone 1 og 2 tillates ikke. Skred kan gå lengre enn avmerket på skredkart.
¤ Terrenghelning: Moderat bratt terreng <30 °, brattheng 30 – 40°, ekstreme heng – spesielt skredutsatt >40 °
¤¤ Tilleggsbelastning:	Stor tilleggsbelastning = gruppe av skiløpere, snøscootere e.l; Liten tilleggsbelastning = Én skiløper e.l

Se også
 Forsvarets vinterskole
 Snøskred

Referanser

Eksterne lenker
 Forsvarets Vinterskole
 Skrednett
 NGIs snøskredside

Kategori:Snøskred
Kategori:Norges forsvar